Miljødirektoratet

Miljødirektoratet er eit norsk direktorat som blei oppretta 1. juli 2013 gjennom samanslåing av Direktoratet for naturforvaltning og Klima- og forurensningsdirektoratet.Regjeringen etablerer Miljødirektorat. Regjeringa.no Miljødirektoratet er underlagt Miljøverndepartementet.Miljødirektoratet er oppretta. Regjeringa.no

Eit mål med etableringa av direktoratet har vore å forenkle og betre styringsdialogen mellom departement og direktorat, og vidare til fylkesmenn og kommunane.

Direktør
Ellen Hambro blei i statsråd 22. mars 2013 åremålstilsett som direktør for Miljødirektoratet frå 1. juli same år.Ellen Hambro blir miljødirektør. Regjeringa.no Ho leda også arbeidet med samanslåinga av dei to direktorata i perioden fram til Miljødirektoratet blei oppretta.Ellen Hambro direktør for Miljødirektoratet. miljodir.no

Oppgåver
Dei overordna oppgåvene er å redusere klimagassutslepp, forvalte norsk natur og hindre forureining.Om Miljødirektoratet . miljødirektoratet.no Meir spesifikt omfattar det oppgåver innan 
 klima, klimagassar og klimatilpassing
 helse- og miljøskadelege stoff
 naturmangfald - forvaltning av areal og leveområde
 forvaltning av artar og bestandar
 friluftsliv
 forvaltning av hav- og kystmiljø
 forvaltning av elver og innsjøar
 avfall og gjenvinning
 luftforureining og støy
 regulering og tilsyn av industri og petroleumsverksemd

Grunnfunksjonane til direktoratet er å 
 overvake miljøtilstanden og formidle miljøkunnskap og -informasjon
 vere myndigheitsutøver - forvalte lover og forskrifter, fatte vedtak etter desse og føre tilsyn
 styre og rettleie regionalt og kommunalt nivå
 vere fagleg rådgivar og samordne sektorovergripande arbeid
 bidra i internasjonalt miljøarbeid

Organisering
Miljødirektoratet har til saman om lag 700 tilsette – dei fleste av desse ved kontora i Trondheim og Oslo. Den overordna leiinga er lokalisert i Trondheim. Statens naturoppsyn er ein del av direktoratet med over 60 lokalkontor over heile landet. 

Direktoratet er delt inn i følgjande avdelingar:
 avdeling for artsforvaltning
 industriavdelinga
 klimaavdelinga
 miljøgiftavdelinga
 avdeling for naturbruk og vern
 avdeling for naturressursar og klima
 tilsynsavdelinga
 organisasjonsavdelinga
 Statens naturoppsyn

Referansar

Bakgrunnsstoff
 Miljødirektoratet
 Statens naturoppsyn 

Kategori:Norske statsetatar
Kategori:Miljøvern i Noreg
Kategori:Skipingar i 2013